Keyingi paytda Rayhonning atrofida turli mish-mishlar tarqala boshladi. Ayniqsa, so‘nggi klipini ishlagach, bunday gaplar ko‘paydi. U turmushga chiqayotgani haqidagi yolg‘on xabarni eshitmagan kishi qolmadi-yov! Bu haqda “Bekajon” nashri yozmoqda. Xonanda bunday gap-so‘zlarga nisbatan quyidagicha javob berdi: “Bu borada men uchun, muhimi, mas’uliyat hissi. Men uchun, avvalo, erkak kishi oilasini birinchi o‘ringa qo‘yishi, oilasi uchun harakat qilishi kerak. Men yonimdagi odamga bemalol suyana olishim mumkinligini his etishim lozim. Bunday insonni topish esa juda mushkul. Chunki mening farzandlarim uning uchun begona bo‘ladi. Ammo hech qachon ikkinchi xotin bo‘lishga rozi bo‘lmayman”.